**ՆԱԽԸՆՏՐԱԿԱՆ ԾՐԱԳՐԱՅԻՆ ԴՐՈՒՅԹՆԵՐ**

* Շարունակել նախորդ տարվա նախընտրական ծրագրային դրույթների իրականացումը:
* Միավորված համայնքների զարգացման ծրագրերի համադրմամբ՝ մշակել խոշորացված Սիսիան համայնքի զարգացման ծրագիրը:
* Սահմանամերձ բնակավայրերում իրականացնել սոցիալական ու տնտեսական աջակցության ծրագրեր:
* Բարելավել ներհամայնքային ուղևորափոխադրումները:
* 2017-2022 թվականների ընթացքում համայնքի եկամուտների ընդհանուր ծավալում հետևողականորեն ավելացնել սեփական եկամուտների բաժնեմասը, հավաքագրման կարգուկանոնի բարձրացման, վճարովի նոր ծառայությունների մատուցման, այլ՝ նոր եկամուտների գանձման միջոցով:
* Շահագրգիռ կազմակերպությունների հետ ռեսուրսների համատեղ օգտագործման և նոր մեխանիզմների ներդրման ճանապարհով բարելավել աղետների արձագանքման, անասնաբուժական, ֆիտոսանիտարական ծառայությունների, առաջնային առողջապահության, նախադպրոցական և տարրական կրթության որակը:
* Հետևողականորեն պաշտպանել քաղաքի բնակչության օրինական շահերը` մասնավոր, մարզային , հանրապետական ենթակայության և այլ հիմնարկ-ձեռնարկությունների հետ ունեցած հարաբերություններում:
* Մինչև 2019 թվականի ավարտը մշակել և ներդնել համայնքի վերաբերյալ տվյալների, տեղական հարկերի բազայի էլեկտրոնային համակարգը:
* Համախմբել տարածաշրջանի և այլ վայրերում բնակվող Սիսիանի զարգացման ճակատագրով մտահոգ սիսիանցիներին, միավորել նրանց ջանքերը քաղաքի կենսական խնդիրների լուծման գործում: Ստեղծել բարենպաստ պայմաններ գործարարների կողմից ներդրումային ծրագրերի իրականացման, աշխատատեղերի ստեղծման համար: Մեր երիտասարդներն իրենց վաղվա օրը պետք է տեսնեն Սիսիանում:

**ԿԱՏԱՐՎԱԾ ԱՇԽԱՏԱՆՔՆԵՐ**

* Սիսիանի մուտքի մոտ տեղադրվել է Սիսիանի անունը կրող լուսավառ վահանակ:
* Տեղադրվել են ժամանակակից, նորաոճ նստարաններ:
* Սիսիանի բնակարանային կոմունալ տնտեսություն ՀՈԱԿ-ը քաղաքի ծայրամասային հատվածներում տեղադրել է ավելի քան 200 լուսատուներ, բարելավել է քաղաքի աղբահանությունը, սանմաքրումը, կանաչապատվել և ծաղկապատվել են քաղաքի կենտրոնական հատվածները:
* Սիսիան-Աղիտու ճամփեզրից հեռացվել է քաղաքային աղբանոցը:
* Վերանորոգվել են Որոտան կինոթատրոնի, մշակույթի կենտրոնի դիմացի, Սիսակ Նահապետի անվան հրապարակի ցայտաղբյուրները և շատրվանները:
* Երաժշտական դպրոցում տեղադրվել է ջեռուցման համակարգ, փոխվել են դուռ լուսամուտները:
* Գարեգին Նժդեհ 3, 4, Սիսական 46, Որոտան 3 բազմաբնակարան շենքերի տանիքները վերանորոգվել են:
* Քաղաքի սոցիալապես անապահով ընտանիքների համար բացվել է բարեգործական ճաշարան:
* Նախակրթարանները ապահովվել են կահույքով, խոհանոցային գույքով, 3 խմբասենյակներ վերանորոգվել են:
* Քաղաքապետի ուշադրության կենտրոնում է եղել բանակում ծառայող սիսիանցիների և նրանց ընտանիքների խնդիրները, օգնություն է ցուցաբերվել զոհված ազատամարտիկների ընտանիքներին, պատվոգրեր է հանձնվել քառօրյա պատերազմի սիսիանցի մասնակիցներին:
* Հայաստանի ֆուտբոլի ֆեդերացիայի, ՈՒԵՖԱ-ի և քաղաքապետարանի ներդրումային ծրագրի շրջանակներում կառուցվում է ֆուտբոլի դպրոց:
* Կազմակերպվել են մշակութային տարբեր միջոցառումներ. Ամանորը նշվել է շքեղ տոնածառով, լուսավառ փողոցներով և աննախադեպ հրավառությամբ: Երիտասարդության համար կազմապերպվել են 30-ից ավելի միջոցառումներ՝ գրական-երաժշտական երեկոներ, թատերական ներկայացումներ, նորաոճ դիսկոտեկներ, փառատոններ, բացօթյա կինոդիտումներ:
* Մեծ շուքով Նշվել է Հայոց բանակի 25-ամյակը մանուկների պաշտպանության միջազգային օրը, Հանրապետության անկախության օրը, բուժաշխատողի, փրկարարի և ուսուցչի օրերը
* «Ստեղծարար քաղաքներ և մարզեր» նախաձեռնության շրջանակում իրականացվում է Եվրոպական միության՝ «Մշակույթ և ստեղծարարություն» ծրագիրը:
* Ա. Սարգսյանի անձնական ֆինանսավորմամբ մանկական երգչախումբը ՝ Թբիլիսիում, <<Գրանդ>> պարային համույթը ՝ Բաթումիում, Արվեստի դպրոցի սաները ՝ Դիլիջանում հաջողությամբ մասնակցել են փառատոնների, շախմատիստները միջազգային մրցաշարերի:

Բնակչության ամենօրյա ընդունելությունը քաղաքապետի համար եղել է առաջնահերթ խնդիր, լուծում են տրվել նրանց հուզող հարցերին, ցուցաբերվել է տարբեր բժշկական օգնության միջնորդություններ, նյութական օժանդակություն: